
V I L J A N D I L I N N
LINNAVOLIKOGU


HARIDUS-, KULTUURI- JA SPORDIKOMISJONI
KOOSOLEKU PROTOKOLL

Viljandi 								20. oktoober 2026 nr 1-17/26/11

Algus kell 15.04, lõpp kell 17.47

Koosolekut juhatas: Pille-Riin Lillepalu-Tubli
Protokollis: Sirli-Mai Nurka
Võtsid osa liikmed: Ott Ahonen, Tiit Jürmann, Pille-Riin Lillepalu-Tubli, Rihard Reimaa (Teams), Reimo Rääts, Tõnis Tulp, Rain Tölpus, Eliise Vainurm
Puudusid: Tarmo Loodus, Ahto Raska
Võtsid osa asendusliikmed: Priit Noorhani (T. Loodus asendusliige), Mattias Nõgols ( A. Raska asendusliige)
Võtsid osa teenistujad: linnaarengu peaspetsialist Reet Alev, rahandusameti juhataja Ülle Allik, haldusameti juhataja Henri Kaselo, linnapea Jaak Pihlak, linnasekretär Ene Rink, abilinnapea Anett Suits
Koosolekul viibis: haridus-, kultuuri- ja spordikomisjoni asendusliige Kert Kärner (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjon kinnitas päevakorra.

PÄEVAKORD:
1. Tutvumine haldusameti juhatajaga
2. Viljandi linna arengustrateegia 2040+ ja Viljandi linna arengukava aastateks 2026–2031, II 		lugemine (2026/87-1)
3. Viljandi linna eelarvestrateegia aastateks 2026–2031, II lugemine (2026/88-1)
4. Viljandi valla üldplaneeringu 2040+ lähteseisukohtade ja KSH programmile ettepanekute esitamine 	(2026/99)
5. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ 		muutmine ja täiendamine, II lugemine (2026/91-1)
6. Viljandi linna põhimäärus, III lugemine (2026/76-2)
7 .Viljandi Linnavolikogu töökord, III lugemine (2026/77-2)
8. Muud küsimused


PÄEVAKORRAPUNKT NR 1
Tutvumine haldusameti juhatajaga
KUULATI:
H. Kaselo ettekannet haldusameti senisest tööst ja töökorraldusest. H. Kaselo andis ülevaate meeskonna komplekteerimisest ja toimunud personalimuudatustest, hallatavate hoonete seisukorrast ning peamistest murekohtadest. Samuti rääkis ta eelarve koostamisega seotud ülesannetest ja vajadusest suunata olemasolevad ressursid esmajärjekorras kõige kriitilisemate probleemide lahendamiseks. Ta märkis, et meeskonna töökorraldus on järk-järgult stabiliseerumas ning töö kavandatud tegevuste elluviimiseks jätkub.

OTSUSTATI:
Võtta informatsioon teadmiseks.


PÄEVAKORRAPUNKT NR 2
Viljandi linna arengustrateegia 2040+ ja Viljandi linna arengukava aastateks 2026–2031, II lugemine (2026/87-1)
KUULATI:
J. Pihlaku ettekannet arengukava ja eelarve teise lugemise käigus tehtud täiendustest ja muudatustest. Ta tõi esile linna peamised väljakutsed seoses rahvastiku vähenemise ja vananemisega ning muudatusettepanekute menetlemise.

R. Alevi ettekannet arengukava ja eelarvestrateegia muudatusettepanekutest. Ta andis ülevaate laekunud ettepanekutest, millest ühte arvestati osaliselt. Samuti selgitas dokumentidesse tehtud täiendusi ja investeeringute ajakava muudatusi. Rõhutati arengukava ja eelarvestrateegia vastuvõtmise olulisust hiljemalt 30. novembriks.

Koosoleku juhataja pani eelnõu hääletusele.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026–2031 (2026/87-1)“.


PÄEVAKORRAPUNKT NR 3
Viljandi linna eelarvestrateegia aastateks 2026–2031, II lugemine (2026/88-1)
KUULATI:
J. Pihlaku ettekannet linna eelarvestrateegiast ja finantsolukorrast. Ta tõi esile tulude ja kulude kasvu ebavõrdsuse ning vajaduse kavandada investeeringuid vastavalt linna rahalistele võimalustele. Olulisemate investeeringutena nimetati jäätmejaama rekonstrueerimist, vana spordihoone remonti, linnaraamatukogu energiatõhususe parandamist, tänavate uuendamist ning uue lasteaia ehitamist Krõlli lasteaia asukohale. Samuti käsitleti järveäärse piirkonna arendamist linna tulubaasi suurendamise eesmärgil.


Koosoleku juhataja pani eelnõu hääletusele.
Hääletati:
5 poolt, 3 vastu, 2 erapooletut

OTSUSTATI:
Toetada eelnõu „Viljandi linna eelarvestrateegia aastateks 2026-2031 (2026/88-1)“.


PÄEVAKORRAPUNKT NR 4
Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
KUULATI:
J. Pihlaku ettekannet Viljandi linna ja Viljandi valla vahelisest maade vahetamise küsimusest ning edasistest koostöövajadustest. Ta tutvustas linnale huvipakkuvaid vallale kuuluvaid maa-alasid, mille osas soovitakse vallaga läbirääkimisi jätkata. Samuti käsitleti ühistranspordi, jäätmekäitluse ning kaugkütte ja veevarustusega seotud küsimusi, mis vajavad linna ja valla koostöös lahendamist.

Tähelepanek:
T. Jürmann uuris, mida tähendab eelnõu punktis 1.1. kasutatud väljend „tugev ruumiline seotus Viljandi linnaga“ ning kas piisaks ka väljendist „tugev seotus Viljandi linnaga“.

Koosoleku juhataja pani eelnõu hääletusele.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)“.


PÄEVAKORRAPUNKT NR 5
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)
KUULATI:
A. Suitsu ettekannet sünnitoetuse maksmise korra muutmise eelnõu kohta. Eelnõu kohaselt tõstetakse alates 2027. aastast sünnitoetus 1500 euroni, mis makstakse välja kolmes osas lapse sünni järel ning lapse pooleteise- ja kolmeaastaseks saamisel. Selgitati toetuse saamise tingimusi, muudatuse mõju linnaeelarvele ning rõhutati eesmärki toetada perede toimetulekut ja väärtustada Viljandi linna elanikuks olemist.

Muudatusettepanek:
P.-R. Lillepalu-Tubli tegi ettepaneku maksta sünnitoetust kolme osa asemel kahes osas ning jätta eelnõust välja kolmanda osa maksmist käsitlev punkt.


Koosoleku juhtaja pani muudatusettepaneku hääletusele.
Hääletati:
4 poolt, 3 vastu, 3 erapooletut
Otsustati:
Muudatusettepanek leidis toetust.

Koosoleku juhataja pani eelnõu koos muudatusettepanekuga lõpphääletusele.
Hääletati:
4 poolt, 4 vastu, 2 erapooletut

OTSUSTATI:
Mitte toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91-1)“.


PÄEVAKORRAPUNKT NR 6
Viljandi linna põhimäärus, III lugemine (2026/76-2)
KUULATI:
E. Rinki ettekannet, milles selgitati, et eelnõus ei ole muudatusi tehtud. Eelnõu suunati kolmandale lugemisele seoses töökorra võimalike muudatustega, mida arutati eestseisuses ning mille puhul leiti, et need ei puuduta põhimäärust.

Tähelepanek:
T. Jürmann märkis, et § 27 punktist 2 võtta välja fraasist „valla- või linnaelanikest „ sõna „valla“, kuna säte puudutab linnaelanikke.

Koosoleku juhataja küsis, kas keegi nõuab hääletust. Hääletust ei nõutud.

OTSUSTATI:
Toetada eelnõu „Viljandi linna põhimäärus (2026/76-2)“.


PÄEVAKORRAPUNKT NR 7
Viljandi Linnavolikogu töökord, III lugemine (2026/77-2)
KUULATI:
E. Rinki ettekannet volikogu töökorra muudatuste kohta. Selgitati eelnõude arutelu korra muutmist, sealhulgas ettekannete, küsimuste ja sõnavõttude järjestust ning repliikide ja täiendavate küsimuste ärajätmist, suurendades samal ajal küsimuste arvu kolmele. Samuti käsitleti ettepanekut, mille kohaselt juhtivkomisjoni toetuse puudumisel tehakse volikogule ettepanek eelnõu menetlusest välja arvata ning sama eelnõu muutmata kujul uuesti menetlusse võtta ei saaks.

Muudatusettepanek:
P.-R. Lillepalu-Tubli tegi ettepaneku jätta eelnõust välja § 46 punkti 7¹ viimane lause: „Samal kujul sama eelnõuga enam volikokku tulla ei saa.“


Koosoleku juhataja pani muudatusettepaneku hääletusele.
Hääletati:
7 poolt, 3 vastu
Otsustati:
Muudatusettepanek leidis toetust.

Koosoleku juhataja pani eelnõu koos muudatusettepanekuga lõpphääletusele.
Hääletati:
8 poolt, 2 erapooletut

OTSUSTATI:
Toetada eelnõu „Viljandi Linnavolikogu töökord (2026/77-2)“ koos esitatud muudatusettepanekuga.


PÄEVAKORRAPUNKT NR 8
Muud küsimused
KUULATI:
E. Vainurm tunnustas komisjoni juhatajat, kes komisjoni hästi ja sujuvalt juhtis.

T. Tulp tegi ettepaneku korraldada komisjoni koosolekuid linna kultuuri-, spordi- või haridusasutustes.

OTSUSTATI:
1. Võtta informatsioon teadmiseks.
2. Võimalike külastuskohtade ettepanekutest saavad liikmed teada anda komisjoni esimehele ja aseesimehele.


(allkirjastatud digitaalselt)	(allkirjastatud digitaalselt)
Pille-Riin Lillepalu-Tubli	Sirli-Mai Nurka
koosoleku juhataja	protokollija

